
U Gornjoj Stubici 22.10.2024.




Obrazloženje Prijedloga Financijskog plana za 2025. godinu te projekcije za 2026. i 2027. godinu proračunskog korisnika Dječji vrtić JUREK




I. OPĆI DIO 

Prijedlog financijskog plana izrađen je sukladno uputi za izradu prijedloga financijskih planova proračunskih korisnika Općine Gornja Stubica za razdoblje – 2025.-2027., a temelji se na važećoj ekonomskoj cijeni i broju upisane djece.

Prijedlog financijskog plana pruža financijsku podlogu za ostvarivanje Godišnjeg plana i programa Dječjeg vrtića i Kurikuluma Dječjeg vrtića JUREK za pedagošku godinu 2024./2025.g koji su doneseni sukladno Državnom pedagoškom standardu te temeljem odgojno obrazovnih vrijednosti, ciljeva i načela Nacionalnog kurikuluma za rani predškolski odgoj i obrazovanje.


	
II. PRIHODI 


Kao proračunski korisnik Općine Gornja Stubica, a sukladno Uputi za izradu prijedloga financijskog plana proračunskog korisnika Općine Gornja Stubica za razdoblje 2025.-2027 te čl. 32 Zakona o proračunu (NN 87/08, 136/12, 15/15, 144/21), Dječji vrtić JUREK izradio je Prijedlog financijskog plana prema kojem se prihodi iz nadležnog proračuna za financiranje redovne djelatnosti planiraju u iznosu od 550.000,00 €. 


Ukupni prihodi za 2024. godinu planirani su u iznosu od 762.600,00 eur







RAČUN PRIHODA:


	Brojčana oznaka i naziv
	Tekući plan 2024.
	Plan 2025.
	Projekcija 
 2026.
	Projekcija 
 2027.

	UKUPNO PRIHODI
	717.240,00
	762.600,00
	768.600,00
	772.600,00

	1 Opći prihodi i primici
	537.360,00
	550.000,00
	550.000,00
	550.000,00

	3 Vlastiti prihodi
	50,00
	1.100,00
	1.100,00
	1.100,00

	4 Prihodi za posebne namjene
	163.400,00
	196.000,00
	202.000,00
	206.000,00

	5 Pomoći
	8.000,00
	8.000,00
	8.000,00
	8.000,00

	6 Donacije
	8.430,00
	7.500,00
	7.500,00
	7.500,00



	
· [bookmark: _Hlk151709193]OPĆI PRIHODI I PRIMICI proizlaze iz prihoda nadležnog proračuna Općine Gornja Stubica 
za financiranje redovne djelatnosti

· 6711 prihodi iz nadležnog proračuna za financiranje rashoda poslovanja 
Prihodi iz nadležnog proračuna za financiranje rashoda poslovanja odnose se na financiranje rashoda za zaposlene (plaće) te ostalih rashoda za zaposlene (jubilarne, pomoći, dar za djecu, Božićnica i sl.). Planirana sredstva na ovom kontu veća su u odnosu na 2024.  jer se povećala ekonomska cijena a veći dio povećanja preuzeo je osnivač na sebe. Planirana sredstva za 2025. kao i projekcije za 2026. i 2027. godinu iznose 550.000,00 eura što je za 12.640,00 eur više u odnosu na plan za 2024. godinu. 


· VLASTITI PRIHODI

· planirana su sredstva na kamate po viđenju u iznosu od 100 eura godišnje te je planiran prihod od prodaje robe ukoliko se ostvari planirana suradnja s otkupljivačem za stari papir.

·  PRIHODI ZA POSEBNE NAMJENE

· temeljem uplata roditelja, povećanja broja djece u odnosu na prethodnu godinu planirano je povećanje prihoda za sufinanciranje cijene usluge – roditelji te je za 2025. godinu planiran prihod od 195.000,00 eur.


· OSTALE POMOĆI

· odnose se na sredstva koje Ministarstvo znanosti i obrazovanja uplaćuje dječjem vrtiću za potrebe predškole i za djecu s teškoćama te su navedena sredstva planirana u iznosu od 8.000,00 eur-a
· DONACIJE

· odnose se na  donacije od fizičkih osoba, trgovačkih društava i od ostalih subjekata izvan općeg proračuna. Navedena sredstva planirana su za 2025. godinu u iznosu od 7.500,00 eur-a što je smanjenje za 930,00 eura u odnosu na 2024. godinu.


RASHODI 

Ukupni rashodi prema svim aktivnostima i projektima Financijskog plana za 2025. godinu iskazani su u iznosu od 783.600,00 eura. Ukupni rashodi planirani su za 21.000,00 eura u većem iznosu od planiranih prihoda temeljem planiranog viška poslovanja 2024. godine.

	Razred
	Naziv rashoda
	Tekući plan 2024
	Plan 2025.
	Projekcija
 2026.
	Projekcija 
2027.

	 
	UKUPNO RASHODI
	729.847,00

	783.600,00
	768.600,00
	772.600,00

	3
	Rashodi poslovanja
	685647,00
	772.100,00
	759.600,00
	760.600,00

	31
	Rashodi za zaposlene
	589.967,00
	646.500,00
	633.900,00
	634.900,00

	32
	Materijalni rashodi
	94.480,00
	124.250,00
	124.250,00
	124.250,00

	34
	Financijski rashodi
	1.200,00
	1.350,00
	1.450,00
	1.450,00

	4
	Rashodi za nabavu nefinancijske imovine
	44.200,00



	11.500,00
	9.000,00
	12.000,00

	42
	Rashodi za nabavu proizvedene dugotrajne imovine
	14.200,00
	11.500,00
	9.000,00
	12.000,00

	45
	Rashodi za dodatna ulaganja na nefinancijskoj imovini
	30.000,00
	0
	0
	0
















· RASHODI ZA ZAPOSLENE ( konto 31)


Temeljem povećanja koeficijenata na temelju Odluke o načinu utvrđivanja plaća i visini koeficijenata za obračun plaća zaposlenih u Dječjem vrtiću od 05. travnja 2024. godine, smanjenju nestručnih zamjena-sada stručne zamjene, planiranim potrebama za nova zapošljavanja zbog bolovanja, zakonskoj promjeni ukidanja prikazivanja kontinuiranih troškova u 2025. godini, planirali smo rashode za zaposlene za 2025. godinu u iznosu od 646.500,00 eur što je povećanje za 56.533,00 eura u odnosu na plan za 2024. godinu.




· MATERIJALNI RASHODI ( konto 32)

 Planiraju se u iznosu od 124.250,00 eur-a. U materijalne rashode ulaze  rashodi za službena putovanja, naknade za prijevoz, službeno usavršavanje zaposlenika, rashodi za materijal i energiju, materijal i sirovine, energija, materijal  i dijelovi za tekuće investicijsko održavanje, sitni inventar, komunalne usluge, zakupnine i najamnine, računalne usluge. Temeljem povećanja broja djece, planiranog povećanja nabave namirnica te uslijed poskupljenja na tržištu, navedeni rashodi su povećani u odnosu na 2024. godinu.

· FINANCIJSKI RASHODI ( konto 34)
Navedeni rashodi odnose se na usluge banaka i usluge platnog prometa te su planirani u iznosu 1.350,00 eur-a

· RASHODI ZA NABAVU PROIZVEDENE DUGOTRAJNE IMOVINE ( konto 42)
Navedeni rashodi za 2025. godinu planirani su u iznosu od  11.500,00 eur-a  što je smanjenje za 2.700,00 eura u odnosu na 2024. godinu.  U navedene rashode ulaze rashodi za nabavu opreme, računala i računalne opreme te ulaganja u računalne programe.


III. PROJEKCIJA FINANCIJSKOG PLANA ZA 2025. I 2026. GODINU

Kod projekcije financijskog plana za 2026. i 2027. godinu potrebno je istaknuti da su stavke  tih financijskih planova rađene temeljem financijskog plana za 2025. godinu te su odrađene promjene  na sljedećim prihodima i rashodima:

Prihodi:
· Za 2026. i 2027. godinu planirani prihodi iz nadležnog proračuna ostaju isti. 
· Na pozicijama prihoda od  donacija smanjeni su iznosi u odnosu na 2025. godinu.
· Na pozicijama prihoda za posebne namjene – sufinanciranje cijene usluge roditelja prihodi se povećavaju (planirano smanjenje broja djece koja imaju određena umanjenja ekonomske cijene).
· Ostale pomoći ostaju iste na razini plana za 2025. godinu
· Vlastiti prihodi ostaju isti na razini plana za 2025. godinu

Rashodi:

· Rashodi za zaposlene smanjeni su u 2026. i 2027. godini  u odnosu na 2025. godinu.
· Namirnice, materijal za čišćenje i materijal za higijenske potrebe i njegu , uredski materijal, literatura povećan su 2026.  i 2027.godine u odnosu na 2025. godinu obzirom na  povećanje broja djece i kontinuirana povećanja cijena na tržištu.
· Financijski rashodi povećani u odnosu na 2025. godinu uslijed planiranih povećanja cijena na tržištu.
· Rashodi za nabavu nefinancijske imovine za 2026. godinu smanjeni u odnosu na 2025 godinu jer ne planiramo nabavu novih računalnih programa/modula/ aplikacija.

	








POSEBNI DIO

 Sažetak djelokruga rada 
	
Dječji vrtić JUREK izgrađen je sredstvima Europske unije i Republike Hrvatske te iz sredstava Proračuna Općine Gornja Stubica. Novoizgrađeni dječji vrtić u vlasništvu je Općine Gornja Stubica, OIB Osnivača: 82071829681, Matični broj Osnivača: 02544369. Sjedište Osnivača je u Gornjoj Stubici, Trg svetog Jurja 2, Krapinsko - zagorska županija.

Dječji vrtić JUREK je javna ustanova koja u okviru djelatnosti predškolskog odgoja i obrazovanja djece rane i predškolske dobi ostvaruje programe odgoja, obrazovanja, zdravstvene zaštite i unapređenje zdravlja,  prehrane i socijalne skrbi u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji kao i druge programe koje vrtić ostvaruje u dogovoru s roditeljima djece.

Dječji vrtić će u 6 odgojnih skupina ostvarivati i provoditi sljedeće programe:
· redoviti desetosatni program njege odgoja, obrazovanja, zdravstvene zaštite i unapređenja zdravlja te prehrane djece rane i predškolske dobi za djecu od navršene godine dana do polaska u školu u tri jaslične i tri vrtićne skupine
· program predškole koji je obavezan za djecu u godini pred polazak u školu koja nisu obuhvaćena redovitim programom

Provest ćemo i CAP program za koji je stručno osposobljen jedan tim te druge obogaćene redovite programe koji obogaćuju ponudu sadržaja djeci, njihovim roditeljima i zaposlenicima: program obogaćen elementima folklora u vrtićnim skupinama te program Ekovrtića za svu djecu. Kraći sportski programi rolanja, nogometa, košarke ili plivanje provodit će se sukladno interesu roditelja u suradnji s vanjskim izvođačima. Svojim stručnim dispozicijama i  kompetencijama pratit ćemo potrebe korisnika i nastojati ih zadovoljiti u najvećoj mogućoj mjeri.
Rad s djecom organizirali smo u jasličnim i vrtićkim skupinama sukladno važećim zakonima i standardima.
Djelovat ćemo u 2 jaslične i 4 vrtićke skupine i redovitog desetsatnog programa  i 1 grupa obaveznog kraćeg programa predškole.
Stručno pedagoški poslovi ostvarivat će se u svezi s odgojno-obrazovnim, zdravstvenim i socijalnim radom radi zadovoljavanja potreba i interesa djece te stvaranja primjerenih uvjeta za rast i razvoj u dopunjavanju obiteljskog odgoja, u suradnji s roditeljima i okruženjem.

	b) Obrazloženje programa

1. Redovni desetsatni program ranog odgoja i obrazovanja djece predškolske dobi


Program je namijenjen djeci od navršenih godinu dana starosti do polaska u osnovnu školu, odnosno navršenih sedam godina života.  Program se provodi u sobama dnevnog boravka za svaku odgojno - obrazovnu skupinu, u razdoblju trajanja pedagoške godine, od 2. rujna tekuće do 31. kolovoza iduće kalendarske godine.
Cilj: Osigurati optimalne prostorne, vremenske i kadrovske uvjete za normalan tjelesni, emocionalni i socijalni, kognitivni, govorni i kreativni razvoj djece u dobi od jedne godine do polaska u osnovnu školu, a u skladu s uvjetima i mogućnostima dječjeg vrtića.
Bitne zadaće:
· podizati cjelokupno ustrojstvo rada na što višu razinu;
· usklađivati radno vrijeme vrtića s potrebama zaposlenih roditelja;
· praćenje i snimanje potreba djece i roditelja za pojedinim programom, vremenom boravka u vrtiću, zadovoljavanje  istih uvođenjem promjena u  ustrojstvo rada;
· raditi na osvješćivanju radnih uloga zaposlenika po svim strukturama (tko što radi, odgovornost, granice);
· provođenja mjera iz Programa mjera povećanja sigurnosti u Dječjem vrtiću JUREK
· u svim segmentima dnevnih rutina i ritma (objeda, popodnevnog odmora, boravka na otvorenom i sl.) biti fleksibilni i brzo reagirati na potrebe djece.

	RASPORED ODGOJNIH SKUPINA I ODGOJITELJA- REDOVITI DESETOSATNI PROGRAM


	
	
	
	

	Odgojno- obrazovna skupina
	Dob djece
	Broj djece
	IME I PREZIME ODGOJITELJA/ICE

	JASLIČNA SKUPINA- „KRIJESNICE“
	1,3-2,11 god
	15
	Monika Stinčić, VSS , odgojiteljica
Ivana Škalec, VŠS, odgojiteljica


	JASLIČNA SKUPINA- „SOVICE“
	1,4-2,11 god
	17
	Lorena Herceg, VŠS, odgojiteljica
Ivana Zebić, VŠS, odgojiteljica

	VRTIĆNA SKUPINA- „LEPTIRIĆI“
	3-3,9 god
	24
	Nikolina Rožić, VŠS, odgojiteljica
Mirela Poštek, VŠS, odgojiteljica
Marta Vulama, pomoćnik za dijete s teškoćama u razvoju

	VRTIĆNA ODGOJNA SKUPINA- „PČELICE“
	3,10-4,7 god
	24
	Ivana Haramustek, VŠS, odgojiteljica
Valentina Tišljar, VŠS, odgojiteljica
	

	[bookmark: _Hlk144197280]VRTIĆNA ODGOJNA SKUPINA-„BUBAMARCI“
	4,8-5,4 god
	24
	Ana Ivček, VŠS, odgojiteljica
Klara Bočkaj, VŠS, odgojiteljica

	VRTIĆNA ODGOJNA SKUPINA-„VRAPČEKI“
	5,6-7
	28
	Diana Zuber, VŠS, odgojiteljica
Marinela Županec, VŠS, odgojiteljica

	UKUPNO
	
	
	
                              132






2. [bookmark: _Toc176938529]Kraći program predškole

Pravilnikom o sadržaju i trajanju programa predškole (NN 107/14)  propisuje se sadržaj i trajanje programa predškole za svu djecu u godini dana prije polaska u osnovnu školu, kako za djecu koja su polaznici dječjega vrtića, tako i za djecu te dobi koja nisu polaznici dječjega vrtića. Program predškole je obvezni program odgojno-obrazovnoga rada s djecom u godini dana prije polaska u osnovnu školu i dio je sustava odgoja i obrazovanja u Republici Hrvatskoj.
Dječji vrtić JUREK je temeljem službenih podataka koje je dostavila Krapinsko-zagorska županija uputio javni poziv za upis u kraći program predškole svim obveznicima programa predškole putem mrežnih stranica Vrtića i osobno na adresu roditelja (lipanj 2024. godine). Prema službenim podacima utvrđeno je ukupno 45 djece obveznika kraćeg programa predškole čijim roditeljima je putem javnog poziva na mrežnim stranicama vrtića i osobno poštom upućen poziv za upis u program predškole.
Od 45 djece obveznika kraćeg programa predškole, 28 djece uključeno je u redoviti desetosatni program, a 16 djece upisano je  u kraći program predškole
Sadržaj, programske zadaće i organizacija provedbe programa predškole moraju omogućavati zadovoljavanje svih djetetovih potreba, a posebno njegovih potreba za sigurnošću, pripadnošću, ljubavlju, samopoštovanjem i poštovanjem drugih osoba te potrebe za samoostvarenjem njegovih osobnih potencijala. Program predškole mora osigurati svakom djetetu u godini dana prije polaska u osnovnu školu optimalne uvjete za razvijanje i unaprjeđivanje vještina, navika i kompetencija te stjecanje spoznaja i zadovoljavanje interesa koji će mu pomoći u prilagodbi na nove uvjete života, rasta i razvoja u školskom okruženju.
Osnovna zadaća programa predškole je razvijanje i unaprjeđivanje tjelesnih, emocionalnih, socijalnih i spoznajnih potencijala djeteta te poticanje komunikacijskih vještina potrebnih za nove oblike učenja.
Ostvarivanje ciljeva i zadaća programa predškole ostvarit će se na način da se:
igra, kao osnovni oblik aktivnosti djeteta predškolske dobi, kombinira s aktivnostima različitih područja izražavanja i stvaranja: 
· verbalnog (priče, pjesmice, brojalice, zagonetke, razgovor itd.), 
· glazbenog (slušanje, izvođenje, stvaranje), 
· likovnog (slikanje, crtanje, oblikovanje itd. )
· scenskog (izražavanje lutkom, dramatizacije priča, simulacije, dramske improvizacije i izražavanje pokretom)
· u radu s djecom koriste participativne metode (sudjelovanje pojedinca u skladu s njegovim interesima i mogućnostima),
· interaktivne metode (dobivanje povratnih informacija svih sudionika),  
· anticipativne metode (predviđanje i mijenjanje umjesto prilagođavanja )
· omogući djeci učenje kroz vlastito iskustvo u svakodnevnim spontanim i planski stvorenim situacijama (odgojitelj kao „refleksivni praktičar“)
· KALENDAR RADA KRAĆEG PROGRAMA PREDŠKOLE u 2024./2025.
· Dinamika provođenja: ponedjeljkom, srijedom i četvrtkom 3 h dnevno
·  Početak  2. listopad 2024.- 14x =42 h
· Studeni 2024.- 11x = 33 h 
· Prosinac 2024.- 9x (od 1. do 21. 12.) = 27
· Siječanj 2025.-  9 x=  27 h (praznici do 10. siječnja)
· Veljača 2025.- 9x = 27 h (praznici od 24. do 28. veljače)
· Ožujak 2025.- 13x = 39 h 
· Travanj 2025.- 12 x =36 h (praznici od 17. do 21. 4.)
· Svibanj 2025.- 11x = 33 h (praznici od 1. do 3. svibnja), završetak se planira 26. ili 28. svibnja 2025. godine
· UKUPNI FOND SATI:  264 sati


	Početak rada: 2. listopada 2024.

	Završetak rada: najduže do 31. svibnja 2025. godine

	Prvi dio odmora:   od  23. prosinca 2024. do 6. siječnja 2025. godine

	Drugi dio odmora:  od 24.  do 28. veljače 2025.

	Treći dio odmora: od 17. do 21. travnja  2025.



Zakonske i druge podloge na kojima se zasnivaju programi

· Zakon o predškolskom odgoju i obrazovanju (N.N, broj 10/1997, 107/2007, 94/2013, 98/2019, 57/2022, 101/2023),  
· Državni pedagoški standard predškolskog odgoja i naobrazbe (NN 63/08, 90/10)
· Zakon o ustanovama (NN 76/93, 29/97, 47/99, 35/08, 127/19)
· Zakon o proračunu (NN 87/08, 136/12, 15/15, 144/21)                                       
· Pravilnik o proračunskim kvalifikacijama (NN 26/10)                         
· Pravilnik o proračunskom računovodstvu i računskom planu (NN 124/14)    
· Zakon o fiskalnoj odgovornosti i Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 111/18)



Ravnateljica:
_______________________
Božica Hrestak
